Kumbki neist kuvanditest ei tule kaitseväele kasuks. Sõjaväeline keskkond soodustab teatud kandilist agressiivsust, ent kaitseväe tegelik loogika eeldab palju muud. Just siin näen ma rahuajal reservväelaste esimest ülesannet. Kaitseväe mainet ei kujunda ainult avalike suhete osakonna pressiteated ja paraadid. Iga laigulist mundrit kandev isik on mõjukaim pressiesindaja, sest suust suhu liikuv info on sageli kaalukam kui ajakirjanduses avaldatud  teated. Minagi räägin, mida olen tänu Eesti kaitseväele õppinud.